בס"ד

				דף ללבורנט. (2003)

מעבדה מס': 4.

שם המעבדה: הדגמת הספיגה של המזון במעי הדק. 

כלים וחומרים (לכיתה):	כמות (לכיתה):	
שקית דיאליזה באורך כ- 20 ס"מ.	10	
חוט קשירה ומספריים	10	
כוס כימית או ארלנמייר להעמדת המבחנה 	10	
מבחנת זכוכית גדולה עם מים מזוקקים	10	
שתי מבחנות רגילות	20	
תמיסת עמילן (1%) 	10 בקבוקי טפי	
תמיסת גלוקוז (10%)	10 בקבוקי טפי	
תמיסת יוד מהולה (KI/ I  1%) 	10 בקבוקי טפי	
מקלון-בודק-גלוקוז	10 מקלונים 	
או	או	
תמיסת בנדיקט	10 בקבוקי טפי	
כלי עם מים רותחים	10 כוסות	

 

בס"ד

				דף למורה.

מעבדה מס': 4.

שם המעבדה: הדגמת הספיגה של המזון במעי הדק. 

מטרות בתחום הקוגנטיבי:
1.	התלמיד ידע כי מערכת הדגימה של שקית הדיאליזה מדגימה את פעולת מערכת ספיגת המזון במעי.
2.	התלמיד ידע כי שקית הדיאליזה עשויה מחומר פלסטי שדרך דופנותיה עוברות מולקולות קטנות בלבד.
3.	התלמיד ידע כי המולקולות העוברות בשקית הן מולקולות גלוקוז שנעכלו ע"י המעי הדק בעוד שמולקולות העמילן לא עברו.
4.	התלמיד יזהה את הדומה והשונה בין פעולת שקית הדיאליזה לבין פעולת דופן המעי הדק.
5.	התלמיד ידע כי המבחנה עם המים משמשת דגם לדופן המעי הדק שאליו נספג הגלוקוז (ומשם אל כלי הדם).
6.	התלמיד יכיר כי חומר הבוחן לנוכחות גלוקוז בנוזל היא בנדיקט וחומר הבוחן לנוכחות עמילן היא יוד.
  
מיומנויות:
1.	התלמיד ידע לבנות מערכת דגימה ע"י שקית הדיאליזה על כל שלבי הכנתה בניסוי (ריכוך השקית, קשירה וכו').
2.	התלמיד ידע למדוד כמויות מדויקות של התמיסות עמילן וגלוקוז.
3.	התלמיד ידע להשתמש בחומרי הבוחן בנדיקט ויוד עפ"י ההוראות.

 

בס"ד

				דף לתלמיד.

מעבדה מס': 4.

שם המעבדה: הדגמת הספיגה של המזון במעי הדק.

בפעילות זו תבנה מערכת המדגימה את ספיגת המזון במעי. לצורך ההדגמה תשתמש בשקית דיאליזה. שקית הדיאליזה בנויה מחומר פלסטי, שדרך הדופן שלה עוברות מולקולות קטנות בלבד. 

מהלך העבודה

•	טבול את שקית הדיאליזה במים על מנת לרכך אותה.
•	קשור היטב את אחד הקצוות של השקית. הכנס מים לשקית כדי לוודא שאין נזילה דרך הקצה הקשור ורוקן את השקית.
•	מזוג לכוס כימית נפחים שווים של תמיסת עמילן ותמיסת גלוקוז. 
•	הכנס לשקית הריקה מהתמיסה החדשה שהכנת. אל תמלא את השקית עד סופה, השאר מקום לקשירה.
•	קשור היטב בחוט את הקצה השני של השקית, שטוף אותה מבחוץ, והכנס אותה למבחנה גדולה עם מים, כך שהמים יכסו את רוב השקית.
•	הצב את המערכת בכלי מתאים ל- 30- 20 דקות. 

שאלות: 
1)	בדגם שבנית מייצגת שקית הדיאליזה את המעי. במה דומה שקית הדיאליזה למעי, ובמה היא שונה ממנו. __________________________________________________________________________________________________________
2)	איזה מהתהליכים המתרחשים במעי תוכל לבדוק במערכת זו? __________________________________________________________________________________________________________
3)	 כיצד תבדוק זאת? __________________________________________________________________________________________________________
4)	מה מייצגת המבחנה עם המים? __________________________________________________________________________________________________________
5)	מבין החומרים שבשקית הדיאליזה, איזה חומר מייצג תוצר של תהליך העיכול? __________________________________________________________________________________________________________

בס"ד

•	לאחר שעברו 30 דקות הוצא מהמבחנה את השקית.
•	שפוך מעט מהנוזל שבמבחנה לשתי מבחנות ריקות וערוך בדיקות מתאימות לנוכחות גלוקוז (בנדיקט) ועמילן (יוד) בנוזל.  
•	ערוך בדיקות אלו גם לתמיסה שבשקית הדיאליזה. 

6)	רשום את מהלך הבדיקות וסכם את התוצאות שקיבלת. __________________________________________________________________________________________________________
7)	 איזה חומר עבר דרך דופן שקית הדיאליזה, אל המים שבמבחנה, ואיזה לא עבר? הסבר מדוע. __________________________________________________________________________________________________________
8)	השווה בין מעבר הגלוקוז והעמילן דרך דופן השקית לבין מעברם דרך דופן המעי; מה קורה לגלוקוז ולעמילן במערכת העיכול? __________________________________________________________________________________________________________